Szüreti bálra 2023, New Brunswick, NJ, USA

Közhírré tétetik!!!

Adatik tudtára kicsiknek és nagynak

Kinek van még füle, kikiáltom annak!

Szóljon hamar mindenki sógornak, komának,

Eljött immár ideje a SZÜRETI BÁLNAK.

Itt mulat a falu apraja és nagyja,

Bánatát és búját mindenki elhagyja!

Bor folyik a csapból, ihatja ki bírja

Részegségéért ám csak magát okolja!

Kisbíró ezennel a híreket dobolja,

Hogyan és mi történt, versbe szedve mondja!

*Elmondom mi történt eme becses évben*

*Az Úr 2023.-ik új esztendejében.*

*A világ folyását mellőzve beszélem,*

*Politikamentesen sorjában és szépen.*

*Mielőtt rátérnénk a sok-sok eseményre,*

*Dícsérjük meg Klubunk vezetőit végre.*

*Száztíz évig próbálkoztunk az igazgatással,*

*Idén három elnöknek is súlyos kihívással.*

*Mindenki ki e hely jövőjét rendezi*

*Hála és köszönet adassék meg neki!*

*Nem könnyű e házat pusztán fenntartani,*

*Szükségszerűségből gyakran ki kell adni.*

*Szerencsénk a latinokkal hozott minket össze,*

*Hiányuk esetén klubunk menne tönkre.*

*Olyan puccos rendezvények sorozatát láttuk,*

*Másnap reggel a romoknak halmazát csodáltuk.*

*Most pedig elkezdjük nem ez év elején,*

*Hanem, hogy mi történt az elmúlt év végén.*

*Halloween estéjén aki erre tévedt*

*Életében nem látott még ennyi szörnyűséget.*

*Mikulás ölében mind akik elfértek*

*Kamerákba mosolyogva gyűjtöttek emléket.*

*Krancs, a zöld tréfacsináló úgy kitett magáért*

*Minden évben elvárandó nyugdíjas koráig.*

*Szilveszterre összegyűltünk, Horváth Duó nyomta,*

*Kinek-kinek nevetéstől összeszorult gyomra.*

*Felöltözött szépen a dicső vendégsereg,*

*Pezsgővel koccintva hagyta el az évet.*

*Új évünk kezdete nagy tervekkel tele,*

*Ám megvalósulásuk kétségek szintere.*

*Összehívtunk Pontozóra vállalkozó főket,*

*Százasával számolgattunk lelkes szereplőket.*

*Táncházakban szórakozott apraja és nagyja,*

*Zsíroskenyér pálinkával lett a nép abrakja.*

*Magyarnapon a tömegtől mozdulni sem bírtunk,*

*Vásárfia, palacsinta lett a jutalékunk.*

*Gulyásfőzés mesterei feltűrt ingujjakkal*

*Próbálkoztak elsők lenni ínyenc falatokkal.*

*A pénteki vacsorákra csak módjával gyűltek,*

*Kártyára és billiárdra bezzeg összejöttek.*

*Csűrdöngölő tánccsoportnak helyet adva ide,*

*Klubunk népi kultúránknak lett fontos színtere.*

*Kisebb s nagyobb Mákvirágok fejlődését látva*

*Még több ilyen apróságot hozhatnánk világra.*

*A nagyobbja úgy ropja már a legényes táncot*

*Csillagok sem élvezhetnek tőlük biztonságot.*

*Sport klubból indulva, hosszú száztíz év alatt  
Változott a klubunk bizony nagyon sokat!  
  
Kultúr központtá lettünk, most is ez vagyunk.*

*Szombatonként mindig ifjukat oktatunk!*

*Most hogy a mondandóm végefelé érek*

*Átadom hát a szót befelyezés végett.*

Van még egy mondásom így a szüret előtt,

Szőlősgazdák figyelem, szóljon hát ez néktök!

Annyi legyen a must fokának véglete,

Mint a gazda „lőcsének” centis megmérete!

A bor nem vízből van ám, szőlő annak anyja,

Láthatja mindenki, ki torkán lecsúsztatja.

Isten éltesse hát a falunak népét,

Kisbíró szövege mostan leli végét!

Kívánok hát sok jót, bort és egészséget,

A mai napon meg jó mulatást néktek!

Vígadjon a falu apraja és nagyja

Kitartson reggelig mindenki, ha bírja!

Aranyos, gyémántos, meleghangú mamák,

Fotelban szundító, horkolgató papák,

Jázmin viráglelkű, kedves, szép leányok,

Kocsmából kidobott mulató zsiványok,

Kétnapos kisbabák, százesztendős vének

Tudják meg mindnyájan versem itt ért véget!